**ELŐTERJESZTÉS KÍSÉRŐ LAP**

**E-szám: 10/2018.**

# Tárgy: Döntés az „Európa a polgárokért” program keretében megvalósuló, testvérvárosi találkozók szervezésére irányuló pályázaton való részvételről

**Előterjesztő neve:** Kiszelné Mohos Katalin polgármester

**Előadó neve**: dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2018. január 17.**

**jegyző**

***Az előterjesztés kiküldhető – nem küldhető ki.***

**Nagykovácsi, 2018. január 17.**

**polgármester**

**Tisztelt Képviselő-testület!**

Nagykovácsi Nagyközség Önkormányzata a 2018. augusztus 6-12. között megrendezésre kerülő testvérvárosi találkozó lebonyolítására vissza nem térítendő támogatást kíván igénybe venni. Erre az Európai Unió „Európa a polgárokért program”, 2. alprogramja (demokratikus szerepvállalás és polgári részvétel), Testvérváros-program keretében van lehetőség. A pályázat érvényességének feltételei az alábbiak:

* a projektben legalább két uniós ország településeinek kell szerepelnie,
* legalább 25 fő meghívott résztvevői létszám (a rendező településtől független),
* a projekthez – nem meghatározott – önrésszel kell hozzájárulni,
* a projektnek meg kell felelnie a program általános célkitűzéseinek, valamint legalább egy prioritáshoz kell csatlakoznia.

A négy prioritás a következő:

* Az euroszkepticizmus megértése és megvitatása
* Szolidaritás válságos időkben
* Harc a „bevándorlók” megbélyegzése ellen, és ellennarratíva kialakítása a kultúrák közti párbeszéd és a kölcsönös megértés elősegítéséhez
* Eszmecsere Európa jövőjéről

A 2018. évi találkozó a fenti prioritások közül az „Eszmecsere Európa jövőjéről” prioritás köré épül fel. A szakmai program kidolgozására ajánlatokat kértünk.

A támogatás összegét a résztvevők száma határozza meg. Az Önkormányzat 5 testvérvárosából (Andód, Bolatice, Canejan, Gemeinde Fehrbellin - Linum, Poggio Mirteto) 60 fő meghívottra számít, a vonatkozó támogatás összege 10.000,- euró. Önrész biztosítása kötelező, ami lehet önkéntes munka is. Mivel a támogatáshoz utófinanszírozás formájában lehet hozzájutni, a rendezvény költségét az Önkormányzatnak előre kell megfinanszíroznia.

A projekt költségvetés szerinti összköltsége 4.123.000,- forint. A kérelem támogatása esetén az Önkormányzat által vállalt önrész ennek a 10.000,- euróval (mai árfolyamon 3.090.600,-. forint) csökkentett része, azaz 1.032.400,- forint.

Melléklet: Táborprogram

**Döntési lehetőség:** A Képviselő-testületnek nyílt ülésen, egyszerű többséggel kell meghoznia a döntését.

Nagykovácsi, 2018. január 17.

 Kiszelné Mohos Katalin

 polgármester

**HATÁROZATI JAVASLAT**

**Tárgy: Döntés az „Európa a polgárokért” program keretében megvalósuló, testvérvárosi találkozók szervezésére irányuló pályázaton való részvételről**

Nagykovácsi Nagyközség Önkormányzatának Képviselő-testülete úgy dönt, hogy támogatási kérelmet nyújt be az „Európa a polgárokért” program 2. alprogramja (Demokratikus szerepvállalás és polgári részvétel), Testvérváros-program keretében a 2018. évi testvérvárosi találkozó lebonyolítására, és az ehhez szükséges, 1.032.400,- forint önrészt, valamint az utófinanszírozás miatt megelőlegezendő 10.000,- eurónak megfelelő összeget, azaz mindösszesen 4.123.000,- forintot a 2018. évi költségvetésében biztosítja.

Felhatalmazza a Polgármestert a szükséges intézkedések megtételére.

**Határidő**: azonnal

**Felelős:** Polgármester